വ്യാജ മദ്യമയക്കുമരുന്ന് വില്പ്പനക്കെതിരെ ജനകീയ ഇടപെടലുകള് ശക്തമാക്കണം: ജില്ലാ കലക്ടര് കൊല്ലം: ഓണക്കാലത്ത് വ്യാജമദ്യ, മയക്കുമരുന്ന് വ്യാപനം തടയുന്നതിനായി ജനകീയ ഇടപെടലുകള് ശക്തമാക്കണമെന്ന് ജില്ലാ കലക്ടര് ബി. അബ്ദുല് നാസര്. ഓണ്ലൈനായി നടത്തിയ ജില്ലാതല ചാരായനിരോധന ജനകീയ കമ്മിറ്റിയുടെ യോഗത്തിലാണ് ഇത് പറഞ്ഞത്. റെയില്വേ സ്റ്റേഷന്, ബീച്ച് പരിസരം,തിരുമുല്ലവാരം, വാടി, മുദാക്കര ഭാഗങ്ങളിലും അഷ്ടമുടിക്കായലോരങ്ങള്, തുരുത്തുകള് എന്നിവ കേന്ദ്രീകരിച്ചു ശക്തമായ പരിശോധന നടത്തണം. താലൂക്കുതല കമ്മറ്റികള് അടിയന്തരമായി കൂടണം. ബാറുകളില് സംയുക്ത റെയ്ഡ് നടത്തണം എന്നീ നിര്ദേശങ്ങളും നല്കി. കൗണ്സിലര്മാര്ക്കും മെമ്ബര്മാര്ക്കും കൂടുതല് ഇടപെടാന് കഴിയുന്ന തരത്തില് സജീവമായ കമ്ബൈന് ഡ് റാപ്പിഡ് സിസ്റ്റം രൂപീകരിക്കണമെന്നും ജില്ലാതല ചാരായ നിരോധന ജനകീയ കമ്മിറ്റി അംഗങ്ങള് യോഗത്തില് പറഞ്ഞു. ഓണക്കാലത്ത് പോലീസ്, എക്സൈസ്,റവന്യൂ ഉദ്യോഗസ്ഥരുടെ സംയുക്ത റെയ്ഡ് നടത്തണമെന്നും കിഴക്കേകല്ലട, കുണ്ടറ എന്നിവിടങ്ങളില് മെയിന് റോഡിനോട് ചേര്ന്ന ബാര് പരിസരങ്ങളില് പോലീസ് പരിശോധന നടത്തണമെന്നും കൊടിക്കുന്നില് സുരേഷ് എംപിയുടെ പ്രതിനിധി എബ്രഹാം സാമുവല് പറഞ്ഞു. എക്സൈസ് വകുപ്പുമായി ചേര്ന്ന് ആരോഗ്യവകുപ്പ് നെടുങ്ങോലം താലൂക്കാശുപത്രിയില് നടത്തുന്ന വിമുക്തി ലഹരി മോചന കേന്ദ്രം വഴി 1315 പേര്ക്ക് കൗണ്സിലിംഗ്, മരുന്നുകള് എന്നിവ നല്കിയതായി എക്സൈസ് ഡെപ്യൂട്ടി കമ്മീഷണര് ബി. സുരേഷ് അറിയിച്ചു. ഓഗസ്റ്റ് 25 വരെ സ്പെഷ്യല് എന്ഫോസ്മെന്റ് കാലയളവായി പ്രഖ്യാപിച്ച് കര്ശനമായ എന്ഫോഴ്സ്മെന്റ് പ്രവര്ത്തനങ്ങള് നടത്തും. ഇതിന്റെ ഭാഗമായി ജില്ലാ താലൂക്ക് തല കണ്ട്രോള് റൂമുകള്, 24 മണിക്കൂര് സ്ട്രൈക്കിംഗ് ഫോഴ്സും ബോര്ഡര് പട്രോളിംഗും ടീമും പ്രവര്ത്തിക്കുന്നു. കഴിഞ്ഞ പത്ത് മാസത്തിനുള്ളില് എക്സ്സൈസ് വകുപ്പ് മാത്രം ജില്ലയില് 7888 റെയ്ഡുകള് നടത്തി. പഞ്ചായത്ത് തലത്തില് 28 ജനകീയ കമ്മിറ്റികള് രൂപീകരിച്ചതായും ഡെപ്യൂട്ടി എക്സൈസ് കമ്മീഷണര് അറിയിച്ചു. കൊല്ലം റൂറല് അഡീഷണല് എസ്. പി, അസിസ്റ്റന്റ് എക്സൈസ് കമ്മീഷണര്, വിവിധ എക്സൈസ് സര്ക്കിള് ഇന്സ്പെക്ടര്മാര്, ചാരായ നിരോധന കമ്മിറ്റി അംഗങ്ങളായ കുരീപ്പുഴ ഷാനവാസ്, രാധാകൃഷ്ണന് പിള്ള, കുരീപ്പുഴ വിജയന്, തൊടിയില് ലുക്മാന്, ഗോപാലകൃഷ്ണപിള്ള, സജീവ് കുമാര് തുടങ്ങിയവര് പങ്കെടുത്തു The post വ്യാജ മദ്യമയക്കുമരുന്ന് വില്പ്പനക്കെതിരെ ജനകീയ ഇടപെടലുകള് ശക്തമാക്കണം: ജില്ലാ കലക്ടര് first appeared on MalayalamExpressOnline.